《老僧（一作郑綮诗）》
唐代·景云

日照西山雪，老僧门始开。冻瓶粘柱础，宿火焰炉灰。

童子病归去，鹿麑寒入来。斋钟知渐近，枝鸟下生台。

作者简介：景云（710年七月—712年正月），唐朝僧人，幼通经纶，性识超悟，尤喜草书，初学张旭，久而精熟，有意外之妙。观其所书《将箴》，左盘右蹴，若浓云之兴，迅雷之发，使见者惊骇。斯盖不独形于字画之间，抑又见其写胸中之寄也。昔王羲之作《笔阵图》，以纸为阵，以笔为刀稍，以墨为鍪甲，以水砚为城池，本领为副将，结构为谋略，出入为号令，特以心意为将军者，真知其要也。景云之书《将箴》，殆有旨焉。尤擅长诗文，留诗三首。